Zinbàbue

El Zinbàbue, ofisialmente ła Republica del Zinbàbue el xe on Stato de l'Africa meridionałe.
El confina a nordovest co ło Zanbia, a est co Mozanbico, a sud co Sudafrica e a sudovest col Botswana; nol ga sbochi sol mare.

 Zeografia 

El ga na superfisie de 390 757 km².

Le montagne se cata al nord, al confin col Mozanbico, e le riva a 2 600 metri de alteza.
La majoria de lo Zinbàbue l’è n’altopian.

El fiume piasè grande xe el Zanbesi, al confin co lo Zanbia a nord. L’acua del fiume alimenta la diga de Kariba, e forma le cascate Vitoria. Altro fiume inportante el xe el Limpopo, al confin co el Sudafrica a sud.

 Storia 

 Antighità 
I karanga, ła etnìa che deso ła vien ciamà shona, xera fàvari e ghe i resti de piasè do miła miniere de fero, ran, oro e stagno a far da testimoni. El re de i karanga, el Monomotapa, controlaa el Zinbàbue, un toco de Mozanbico e zone del Malawi.
Da i ricatamenti archeołoxeghi se sa che el regno de Monomotapa el xera ben svilupà za inte el VI secolo. Łe roine de la Gran Zinbàbue conserva el pałazo real, le mure de la sità e de le caxe in piera fate co na tècnega avansada.
Dal sècoło X, i karanga fasea marcà co i arabi su la costa del Mozanbico.

La civiltà de Monomotapa la ga perso forza col tempo: inte el XVI secolo el arivo de i portoghexi ga fermà el mercà co i arabi; chelo in tel nord de le popolazioni rotsiun grupo bantu afine a i karanga, ga spinto i karanga fora da le zone minerarie.

 Modernità 
Inte el XIX secolo, tuti i popoli de l’Africa del sud xera in fermento.
Soto la guida de Shaka Zulu, i zulu gavea scomensià a slargarse. Le popolazioni vicine le scapaa. I matebele ndebele al singolar xe rivà inte el teritorio shona (1837) e se ga tolto el teritorio meridional.

Inte el 1889, Cecil Rhodes, fondator de la British South Africa Company na compania mineraria e de comercio menò un grupo de 200 colonialisti inglexi e de 700 polizioti in tel Zinbàbue par costruir un pozo. Sti quà i ga fondà la cità de Salisbury.
Inte el 1895, con la scusa de arestar de i ladri de bestiame, i inglexi atacava Bulawayo, la caital del regno guidà dal re Lobenguela. El re scapò inte la foresta e in poco tempo Rhodes controlò tuto el paese che ciamo Rhodesia del Sud la Rhodesia del Nord saria el Zambia de ancò.

Inte el 1969, i coloni xera el 5% de la popolasion, ma i controlava el 70% de la tera.

El governo inglexe volea dar l’indipendenza a la Rhodesia, ma el partio de i bianchi no volea.

 Indipendensa 
Inte el novembre 1965, Ian Smith, cao del governo coloniale, ga dichiarà l’indipendenza unilateralericognosua el 7 de apriłe 1980 de la Rhodesia par star al poder. El Partio Union Popolar de lo Zinbàbue (ZAPU) ga tacar a far la gueriglia.

El 18 april 1980, Robert Gabriel Mugabe fu eleto primo ministro del governo provisorio, e dopo l’è diventà el presidente. El governo de Mugabe l’è diventà sempre più ditatorial e responsàbiłe de gravi violasion de i diriti umani de la zente.

 Zeografia politega 
La so cavedal la xe Harare).

 Popolasion 
El ga 13 milioni sirca de abitanti.
La majoria de i abitanti vive ne le campagne. 
 Etnie 
Ghe do etnie principali: i shona e i matebele.
I bianchi xe el 2%.

 Religion 
La majoria de i Zimbabueani segue i riti tradisionai (75%).
I cristiani catoleghi i xe el 10%, el resto xe cristiani protestanti o cristiani de sete locali.

 Economia 
L’inflasion l’è del 3 600%.

El Zinbàbue gavea na agricoltura avanzada: el produsea gran e fruta e el esportava formenton, tabaco, cafè e bagigi. Le foreste le dava legni pregiati.
Da la fin de i ani 1990, la pułìtega agraria ga rovinà l’agricoltura: el governo ga tolto le tere a i bianchi par darle a i neri 4 500 fatorie bianche controlava el 50% de la tera agricola, contro i 4 500 000 agricoltori neri ne l’altro 50%, parò a tera le stà data a i amici del presidente e la produsion agricola l’è diminuia.
Inte el 2006, el Zimbabwe ga prodoto manco de un terso de la produsion del 1999. El paexe l’è pasà da esportator a importator de formenton.

 Gałeria de someje 

 Notasion 

Altri projeti

 Linganbi foresti